Úradný vestník L 071 , 15/03/2003 S. 0017 - 0018



Rozhodnutie Komisie z 13. marca 2003, ktorým sa mení a dopĺňa rozhodnutie 2002/657/ES, pokiaľ ide o stanovenie minimálne požadovaných pracovných limitov (MPPL) pre niektoré reziduá v potravinách živočíšneho pôvodu (oznámené pod číslom dokumentu C(2003) 764) (Text s významom pre EHP) (2003/181/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a v živočíšnych výrobkoch a o zrušení smerníc 85/358/EHS a 86/469/EHS a rozhodnutí 89/187/EHS a 91/664/EHS [1] a najmä na jej druhý pododsek článku 15 ods. 1, keďže: (1) Prítomnosť reziduí vo výrobkoch živočíšneho pôvodu je problémom ochrany verejného zdravia. (2) Aby sa zabezpečila harmonizovaná implementácia smernice 96/23/ES je nevyhnutné postupne stanoviť minimálne požadované pracovné limity (MPPL) analytických metód pre látky, pre ktoré nebol ešte stanovený žiadny povolený limit, a najmä pre tie látky, ktorých používanie nie je v spoločenstve povolené alebo osobitne zakázané. (3) Po tom, ako boli v potravinách živočíšneho pôvodu zistené chlóramfenikol, nitrofurány a medroxyprogesterón-acetát sa dohodla úroveň stanovená pre harmonizované MPPL pre tieto látky po konzultáciách s referenčnými laboratóriami spoločenstva, národnými referenčnými laboratóriami a členskými štátmi. (4) Jedna z vyššie uvedených látok sa však môže naďalej používať na zootechnické účely za dodržania striktných podmienok stanovených v smernici 96/22/ES článku 5. (5) Je nevyhnutné stanoviť harmonizovanú úroveň pre kontrolu týchto látok, aby sa zabezpečila rovnaká úroveň ochrany spotrebiteľov vo vnútri spoločenstva. Rozhodnutie Komisie 2002/657/ES [2] by sa preto podľa toho malo zmeniť a doplniť. (6) Opatrenia stanovené v tomto rozhodnutí sú v súlade so stanoviskom stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2002/657/ES sa mení a dopĺňa takto: 1. v článku 2 sa slovo "prílohe" nahrádza slovom "prílohe I"; 2. v článku 3 písm. b) a c) sa slovo "prílohy" nahrádza slovom "prílohy I"; 3. článok 4 sa nahrádza týmto: "Členské štáty zabezpečia, aby analytické metódy používané pri zisťovaní nasledujúcich látok spĺňali minimálne požadované pracovné limity (MPPL) stanovené v prílohe II voči matriciam uvedeným v tejto prílohe: a) chlóramfenikol; b) metabolity nitrofuránu; c) medroxyprogesterón." 4. Text prílohy k tomuto rozhodnutiu sa pridáva ako príloha II. Článok 2 Toto rozhodnutie je adresované členským štátom. V Bruseli 13. marca 2003 Za Komisiu David Byrne člen Komisie [1] Ú. v. ES L 125, 23.5.1996, s. 10. [2] Ú. v. ES L 221, 17.8.2002, s. 8. -------------------------------------------------- PRÍLOHA " „PRÍLOHA II Minimálne požadované pracovné limity Látka a/alebo metabolit | Matrice | MPPL | Chlóramfenikol | Mäso | | Vajcia | 0,3 ųg/kg | Mlieko | Moč | Produkty akvakultúry | Med | Medroxyprogesterón-acetát | Tuk z obličiek ošípaných | 1 ųg/kg | Metabolity nitrofuránu: | | | —furazolidón | Hydinové mäso | 1 ųg/kg | —furaltadón | Produkty akvakultúry | —nitrofurantoín | —nitrofurazón | " --------------------------------------------------